Á dögunum gerði ég mína fyrstu tilraun með sykurristaðar möndlur . Ég fann mismunandi uppskriftir á netinu en flestar voru þannig að möndlurnar voru soðnar niður í heimalöguðu sýrópi þar til sykurinn fer að kristallast . Einnig er hægt að velta þeim upp úr blöndu og rista í ofni og ætla ég næst að prófa þá útfærslu og kanna hvort mér finnst betri . Þessi aðferð er afar einföld og útkoman yndislega jólaleg og bragðgóð . Við fjölskyldan höfum staðið í möndluskálinni undanfarið og ég útbjó einnig jólalega vanillu ostaköku og saxaði þessar möndlur ofaná hana , lofa þeirri uppskrift einnig inn fyrir jól . Sykurristaðar möndlur með kanilkeim Þrír bollar heilar möndlur frá Rapunzel með hýði 1 ¼ bolli sykur ¼ bolli púðursykur Setjið sykur ( báðar tegundir ) , kanil , negul og kakó á pönnu , blandið saman og hellið vatninu yfir . Hitið á meðalháum hita þar til fer að „ bubbla “ og hellið þá möndlunum saman við . Hér þarf að hræra látlaust í 15 - 20 mínútur á meðalhita þar til sykurinn fer að kristallast og mynda góðan hjúp á möndlunum . Þegar það gerist þarf að halda áfram að hræra þar til allur vökvi gufar upp og möndlurnar “ þurrkast upp ” , síðan færa heitar möndlurnar yfir á bökunarpappír . Kæla í amk 30 - 60 mínútur . Share the post " Sykurristaðar möndlur með kanilkeim "